CELEX: 62011CN0615
Language: mt
Date: 2011-11-29 00:00:00
Title: Kawża C-615/11 P: Appell ippreżentat fid- 29 ta’ Novembru 2011 mill-Kummissjoni Ewropea kontra s-sentenza tal-Qorti Ġenerali (Il-Ħames Awla) tad- 29 ta’ Settembru 2011 fil-Kawża T-442/07, Ryanair Ltd vs Il-Kummissjoni Ewropea, sostnuta minn Air One SpA

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/4
            
         Appell ippreżentat fid-29 ta’ Novembru 2011 mill-Kummissjoni Ewropea kontra s-sentenza tal-Qorti Ġenerali (Il-Ħames Awla) tad-29 ta’ Settembru 2011 fil-Kawża T-442/07, Ryanair Ltd vs Il-Kummissjoni Ewropea, sostnuta minn Air One SpA
   (Kawża C-615/11 P)
   2012/C 65/08
   Lingwa tal-kawża: l-Ingliż
   
      Partijiet
   
   
      Appellanti: Il-Kummissjoni Ewropea (rappreżentanti: L. Flynn, D. Grespan, S. Noë, aġenti)
   
      Partijiet oħra fil-proċedura: Ryanair Ltd, Air One SpA
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla s-sentenza mogħtija fid-29 ta’ Settembru 2011 mill-Qorti Ġenerali (Il-Ħames Awla), innotifikata lill-Kummissjoni fit-30 ta’ Settembru 2011, fil-Kawża T-442/07, Ryanair Ltd vs Il-Kummissjoni Ewropea, sa fejn tiddikjara li l-Kummissjoni tal-Komunitajiet Ewropej naqset milli twettaq l-obbligi tagħha taħt it-Trattat KE billi ma adottatx deċiżjoni dwar it-trasferiment ta’ 100 impjegat tal-Alitalia kif irrapportat lilha fl-ittra tas-16 ta’ Ġunju 2006, mibgħuta lilha minn Ryanair Ltd;
            
         
               —
            
            
               tiċħad it-talba għal dikjarazzjoni ta’ nuqqas tal-Kummissjoni tal-Komunitajiet Ewropej li tieħu azzjoni sa fejn ma adottatx deċiżjoni dwar it-trasferiment ta’ 100 impjegat tal-Alitalia fl-ittra tas-16 ta’ Ġunju 2006, mibgħuta lilha minn Ryanair Ltd;
            
         
               —
            
            
               tikkundanna lil Ryanair Ltd għall-ispejjeż;
            
         
               —
            
            
               sussidjarjament,
               
                           —
                        
                        
                           tirrinvija l-kawża lill-Qorti Ġenerali għal eżami mill-ġdid;
                        
                     
                           —
                        
                        
                           tirriżerva l-ispejjeż tal-proċedura fl-ewwel istanza u fuq appell.
                        
                     
         
      Aggravji u argumenti prinċipali
   
   L-appellanti ssostni li s-sentenza appellata għandha tiġi annullata għall-aggravji li ġejjin:
   
               —
            
            
               Interpretazzjoni żbaljata tal-Artikoli 10(1) u 20(2) tar-Regolament (KE) Nru 659/1999 (1). Il-Qorti Ġenerali wettqet żball ta’ liġi meta ddefiniet il-kriterji sabiex jiġi ddeterminat jekk il-Kummissjoni hijiex fil-pussess ta’ informazzjoni jew ta’ ilment dwar għajnuna allegatament illegali;
            
         
               —
            
            
               Żball dwar il-kwalifika ġuridika tal-ittra ta’ Ryanair tas-16 ta’ Ġunju 2006. Il-Qorti Ġenerali kkonkludiet li l-Kummissjoni kienet irċeviet ilment jew informazzjoni dwar għajnuna allegatament illegali fil-forma ta’ ittra tas-16 ta’ Ġunju 2006. Il-Kummissjoni tikkunsidra li, meta għamlet hekk, il-Qorti Ġenerali għamlet żball ta’ liġi peress li għamlet kwalifika żbaljata ta’ din l-ittra.
            
         
               —
            
            
               Żball ta’ liġi meta l-Qorti Ġenerali vverifikat jekk il-Kummissjoni kellhiex l-obbligu li taġixxi għall-finijiet tal-Artikolu 232 KE b’riferiment għall-rekwiżiti tal-Artikolu 20(2) tar-Regolament (KE) Nru 659/1999.
            
         
      (1)  Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE.